Diane Kruger

Diane Kruger (Saksamaal Diane Krüger; õieti Diane Heidkrüger; sündinud 15. juulil 1976 Saksamaal Hildesheimi lähedal Algermissenis) on saksa päritolu modell ja filminäitleja. Tema tuntuimate filmirollide hulka kuuluvad ilus Helena filmis "Trooja", Bridget von Hammersmark filmis "Vääritud tõprad" ning Dr Abigail Chase filmis "Rahvuslik aare" ja selle järjes.

Elulugu 
Diane Heidkrüger sündis ja kasvas Saksamaal. Ta tahtis lapsest peale saada baleriiniks ja läks Londonisse Kuningliku Balletikooli juurde balletti õppima. Balletiõpingud katkesid 13-aastaselt tüdruku põlvevigastuse tõttu. 

Diane naasis Saksamaale, kuid talle pakuti modellitööd Pariisis ja ta hakkas koolivaheaegadel Pariisis käima. 1992 jõudis ta modelliagentuuri Elite võistluse "Look of the Year" finaali, saades auhinnaks ihaldatud motorolleri Vespa. Diane jättis kooli pooleli ja töötas Pariisis põhiliselt fotomodellina, sest ta oli poodiumil esinemiseks liiga lühike. Giorgio Armani valis ta parfüümi Acqua di Gio reklaamikampaania modelliks. Diane töötas Dolce & Gabbanale, Christian Diorile ja Chanelile. Aastal 2000 poseeris ta Vanessa von Zitzewitzi aktifotol. Tema mõõdud olid 80-55-85. Temast sai üks Pariisi tuntumaid fotomodelle. Ta töötas New Yorgis ning poseeris muuhulgas ajakirjade Elle, Vogue ja Cosmopolitan esikaanel . Modellitööst loobus ta 2000.

Diane Kruger tuli Luc Bessoni soovitusel Pariisi. Ta õppis modellitööga kogutud rahaga New Yorgist naastes kaks aastat Pariisis klassikalist näitlemist näitekunstikoolis École Florent ning lõpetas selle 2002 klassi parimana.  

Filmis "Trooja" näitlemiseks pidi Diane, kes tuhandete kandidaatide (sealhulgas Julia Roberts, Gwyneth Paltrow ja Charlize Theron) seast Helena rolli valiti, pärast 10 proovi (sealhulgas kostüümiproove) enne lõplikku otsust režissööri Wolfgang Peterseni soovil 15 päevaga oma 49 kilole 6–7 kg juurde võtma. Nüüd on ta jälle kõhnemaks jäänud. Rolli valimise ajal kestsid veel filmi "Wicker Park" võtted.

Isiklikku

Ema Maria-Theresia töötas hoiukassas, isa Hans oli trükkal. Vend Stefan oli kaks aastat noorem. Kui Diane oli 13- või 14-aastane, läksid vanemad lahku. Diane katkestas suhted isaga.

Tema silmad on asuursinised ja tal on "roosilehejume" . Tema kasv on 1,73 .

Lisaks oma emakeelele, saksa keelele, räägib Diane vabalt ka prantsuse ja inglise keelt.

Enne 20-aastaseks saamist ei joonud Diane kordagi alkoholi, sest nägi selle kahjulikku mõju oma isa peal.

Diane Kruger oli 1. septembrist 2001 abielus prantsuse filminäitleja ja stsenaristi Guillaume Canet'ga. Nad elasid väikeses majas Pariisi lähedal maal. 2006. aastal nad lahutasid. Krugeril on samast aastast suhe Joshua Jacksoniga.

Osatäitmised filmides

Tunnustus

2003. aasta Cannes'i filmifestivalil sai ta parima debütandi Chopardi auhinna.

Filmi "Rahvuslik aare" (2004) eest nimetati ta parima ulmefilmi auhinna Saturn kandidaadiks naiskõrvalosa kategoorias. Ta ei võitnud seda auhinda.

Filmi "Rahvuslik aare: Saladuste raamat" (2007) eest nimetati ta Teismeliste valiku auhinna kandidaadiks seisklusfilminäitlejanna kategoorias. Ta ei võitnud seda auhinda.

Filmi "Vääritud tõprad" (2009) eest nimetati ta Saturni kandidaadiks naiskõrvalosa kategoorias. Ta ei võitnud seda auhinda.

Heliplaat
21. oktoober 2002 – filmi "Minu iidol" heliriba

Viited

Välislingid

Pilt
Pildid
Pildid
Pildid
Pildid
Diane Krüger dreht mit Brühl und Beethoven 
Ladies who launch
"Helena" und der Schuhverkäufer 
Kaadrid filmist "Trooja"
Videointervjuu
Katked plaadilt
Diane Kruger ei abiellu enam, Õhtuleht, 18. jaanuar 2008

Saksamaa filminäitlejad
Ameerika Ühendriikide filminäitlejad
Prantsusmaa modellid
Prantsusmaa filminäitlejad
Sündinud 1976